CELEX: 41999Y0528(02)
Language: el
Date: 1999-04-29 00:00:00
Title: Πραξη του Συμβουλιου της 29ης Απριλίου 1999 για το διορισμό του διευθυντή και των αναπληρωτών διευθυντών της Europol

Avis juridique important

|

41999Y0528(02)

Πραξη του Συμβουλιου της 29ης Απριλίου 1999 για το διορισμό του διευθυντή και των αναπληρωτών διευθυντών της Europol  

Επίσημη Εφημερίδα αριθ. C 149 της 28/05/1999 σ. 0016 - 0017

>ΑΠΟΦΑΣΗ ΤΟΥ ΣΥΜΒΟΥΛΙΟΥτης 29ης Απριλίου 1999με την οποία επεκτείνεται η εντολή στην Europol να ασχοληθεί με την παραχάραξη και τη νοθεία μέσων πληρωμής(1999/C 149/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Europol), δυνάμει του άρθρου Κ3. της συνθήκης για την Ευρωπαϊκή Ένωση(1), και ιδίως το άρθρο 2 παράγραφος 2 και το παράρτημα της σύμβασης που αναφέρεται στο εν λόγω άρθρο,την απόφαση του Συμβουλίου της 3-4 Δεκεμβρίου 1998 ως προς την αρχή να δοθεί εντολή στην Europol να ασχοληθεί με την παραχάραξη και τη νοθεία μέσω πληρωμής όταν αναλάβει η Europol τις δραστηριότητές της, με την οποία ανατίθεται στο διοικητικό συμβούλιο της Europol να προετοιμάσει τη σχετική απόφαση του Συμβουλίου,τις προπαρασκευαστικές εν προκειμένω εργασίες που πραγματοποίησε το διοικητικό συμβούλιο της Europol, ιδιαίτερα σχετικά με τις επιπτώσεις όσον αφορά τη λειτουργία, τον προϋπολογισμό και το προσωπικό της Europol,Εκτιμώντας την ανάγκη να ληφθεί χωριστή απόφαση σχετικά με τις επιπτώσεις όσον αφορά τον προϋπολογισμό και το προσωπικό της Europol,Λαμβάνοντας υπόψη τα σημαντικά συμφέροντα της Ευρωπαϊκής Ένωσης και των κρατών μελών της για την προστασία του ευρώ από την παραχάραξη και για την αποτελεσματική παρεμπόδιση σχετικών εγκληματικών δραστηριοτήτων,Λαμβάνοντας υπόψη και υπό την επιφύλαξη των αντίστοιχων ρόλων της Europol, της Επιτροπής (Μονάδα Συντονισμού για την Καταπολέμηση της Απάτης - UCLAF) και της Ευρωπαϊκής Κεντρικής Τράπεζας,ΑΠΟΦΑΣΙΖΕΙ:Άρθρο 1Από την ημερομηνία κατά την οποία αναλαμβάνει η Europol τις δραστηριότητές της σύμφωνα με το άρθρο 45 παράγραφος 4 της σύμβασης Europol, η εντολή της Europol επεκτείνεται, ώστε να περιλάβει την καταπολέμηση της παραχάραξης και της νοθείας μέσων πληρωμής.Άρθρο 2Για τους σκοπούς της παρούσας απόφασης, με τους όρους "παραχάραξη" και "νοθεία μέσων πληρωμής", νοούνται οι πράξεις που ορίζει το άρθρο 3 της σύμβασης της Γενεύης της 20ής Απριλίου 1929 προς καταστολήν της παραχαράξεως και κιβδηλίας(2), η οποία εφαρμόζεται τόσο για τα μετρητά όσο και για τα άλλα μέσα πληρωμής.Άρθρο 3Η παρούσα απόφαση αρχίζει να ισχύει την επόμενη ημέρα από την έκδοσή της.Άρθρο 4Η παρούσα απόφαση δημοσιεύεται στην Επίσημη Εφημερίδα.Λουξεμβούργο, 29 Απριλίου 1999.Για το ΣυμβούλιοΟ ΠρόεδροςW. MÜLLER(1) ΕΕ C 316 της 27.11.1995, σ. 1.(2) Το άρθρο 3 της Σύμβασης της Γενεύης της 20ής Απριλίου 1929 ορίζει τα ακόλουθα:Τιμωρούνται ως παραβάσεις κοινού δικαίου:1. άπασαι αι δόλιαι πράξεις κατασκευής ή αλλοιώσεως νομίσματος, ανεξαρτήτως του προς επίτευξιν του αποτελέσματος χρησιμοποιηθέντος μέσου·2. η δολία θέσις εις κυκλοφορίαν πλαστών νομισμάτων·3. αι πράξεις εισαγωγής εις την χώραν, ή αποδοχής, ή προμηθείας πλαστού νομίσματος, εν γνώσει της πλαστότητός του, προς τον σκοπόν της θέσεως αυτού εις κυκλοφορίαν·4. αι απόπειραι των παραβάσεων τούτων και αι πράξεις συμμετοχής εκ προθέσεως·5. αι δόλιαι πράξεις κατασκευής, αποδοχής, ή προμηθείας εργαλείων ή άλλων αντικειμένων προωρισμένων ως εκ της φύσεώς των εις την κατασκευήν πλαστών νομισμάτων ή εις την αλλοίωσιν νομισμάτων.